১২ মহররম কারবালার শহীদদের ছিন্ন মস্তকগুলো আনা হয় ইয়াজিদের গভর্নর ইবনে জিয়াদের কাছে। ইবনে জিয়াদ এ সময় কুফার মসজিদে যায় এবং মুসুল্লিদের সমাবেশে বক্তব্য রাখে। সে মসজিদের মিম্বরে উঠে বলেছিল যে, ’আল্লাহর প্রশংসা করছি যিনি মিথ্যাবাদী ও তার সন্তানকে তথা আলী (আ.) ও তাঁর সন্তান হুসাইন (আ.)-কে হত্যা করেছেন’ (নাউজুবিল্লাহ)। এ কথা শুনেই সেখানে উপস্থিত আজদ্ গোত্রের বৃদ্ধ বীর আবদুল্লাহ ইবনে আফিফ আজদি (রা) ইবনে জিয়াদের এই মন্তব্যের তীব্র প্রতিবাদ জানান।